# 5.1. Expoñemos os xogos

## Glosario

## Coavaliación

Definición:

  Examinar técnica ou criticamente, nunha sesión de traballo, un produto presentado polos teus compañeiros e polas túas compañeiras onde a miúdo se mantén o anonimato da persoa examinadora.

Exemplo:

Os alumnos e alumnas coavaliaron os seus traballos para detectar posibles erros.

## Presentación

Definición:

  Acción e efecto de expoñer algo para que sexa visto, oído e apreciado por outras persoas.

Exemplo:

Fun ver a exposición que fixo na librería sobre a súa novela.

# Actividade de presentación

En primeiro lugar, o equipo co que traballaches e máis ti, tedes que presentar o xogo ao resto da clase.

Para esta presentación podes utilizar material audiovisual ou algún tipo de esquema, mapa conceptual... que axude a comprensión do proceso creativo deste xogo.

Cando expoñan as túas compañeiras e os teus compañeiros, mostra o mesmo respecto co que che gustaría que vos escoitasen cando o fagades vós.

Lembrade ben todo o referente ás instrucións que formarán parte do xogo e que se explicarán na presentación de cada un.

## Lectura facilitada

Imos expoñer a nosa proposta de xogo.

Presentamos ao resto da clase o xogo que realizamos co noso grupo.

Podemos utilizar material audiovisual ou algún tipo de esquema.

Seremos xustos coas nosas opinións.

Lembramos ben as instrucións do xogo.

## Audio

audio/mpeg

# Actividade para a coavaliación

Logo de todas as presentacións, repartide os xogos por grupos e así participar todos. Pasados uns minutos cambiades de xogo para valorar o traballo de todos os grupos.

Para a seguinte actividade terás que ser obxectivo co resto dos grupos, xa que vas avaliar o traballo realizado durante este proceso. Poderás axudar a que toda a clase mellore e que os compañeiros e as compañeiras obteñan unha resposta obxectiva sobre o resultado final do seu produto.

Deberás cubrir un documento onde poñerás:

1. O que mais che gustou do xogo.
2. Propostas de mellora.
3. Posibles erros que dificultan o xogo.
4. Valoración numérica (do 1 ao 5).

Ollo! Este documento tamén o tes que cubrir sobre o teu propio xogo tentando ser o máis obxectivo posible.

Os xogos propostos son:

- Quen é quen?: 15 cartas coas imaxes das persoas e dous taboleiros indicando onde se situarán as cartas.
- Carta arriba: 15 cartas cos nomes das persoas.
- Memoriza: 15 cartas coas imaxes das persoas e 15 cartas coas descricións que sirvan para unir imaxe-descrición.

Levades moito tempo traballando nisto e mereces que se valore o esforzo de cada un de maneira igualitaria.

Dependendo do xogo, deberedes elaborar un documento de avaliación diferente.

Ao finalizar farase unha valoración final das impresións do conxunto da clase.

## Lectura facilitada

Logo de todas as presentacións, repartide os xogos por grupos e así participar todos.

Pasados uns minutos cambiades de xogo para valorar o traballo de todos os grupos.

Para a seguinte actividade terás que avaliar o traballo realizado durante este proceso.

Poderás axudar a que toda a clase mellore.

Os compañeiros terán unha resposta obxectiva sobre o resultado final do seu produto.

Temos que facer un documento que inclúa:

O que mais nos gustou do xogo.

O que queremos mellorar.

Os erros que dificultan o xogo.

A valoración que lle damos (do 1 ao 5).

Temos que ser xustos coas valoracións.

Xoga cos teus compañeiros aos tres xogos propostos.

Quen é quen?: 15 cartas coas imaxes e dous taboleiros.

Carta arriba: 15 cartas cos nomes das persoas.

Memoriza: 15 cartas coas imaxes das persoas e 15 cartas coas descricións

Ao finalizar farase unha valoración final en grupo.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)