# 4.2. Reto 2: Rexistramos o proceso

## Glosario

## Rexistro

Definición:

  Acción de anotar unha información para que quede constancia.

Exemplo:

Elaboramos o pan artesán grazas a un rexistro que atopamos na casa do avó.

# Rexistramos o proceso

Ides rexistrar todo o proceso de elaboración do xogo; para iso tedes que crear un documento final describindo dito proceso (co voso exemplo podedes axudar a que outras persoas se animen a facer un xogo ou algún outro material en lingua galega).

Debedes, polo tanto, facer un documento (en formato físico ou audiovisual) claro e organizado. Lembrade que neste rexistro hai que:

- Anotar toda a información do proceso de elaboración (dende a elección de personaxes ata a posta en práctica do xogo pola vosa parte) nun documento.
- Incluír opinións que vos xorden, en cada momento da creación, sobre os pasos que seguides (difícil, lento, interesante, mellorable etc) e os sentimentos (interese, preocupación, tranquilidade, presión etc).
- Revisar o rexistro por parte de todo o grupo.

Podedes levar un rexistro cun cadro parecido ao que amosamos a continuación.

## Lectura facilitada

Escribimos todos os pasos que demos para a elaboración do xogo.

Creamos un documento con esta descrición.

Temos que lembrar:

Recoller a información do proceso desde a elección dos personaxes.

Escribir a información no documento.

Engadir as opinións que foron aparecendo.

Revisamos en grupo todo o proceso.

## Audio

audio/mpeg

## Apoio visual

Anotar a información do proceso de creación do xogo.

Incluír opinións e sentimentos que xorden no proceso de elaboración.

Revisar o rexistro.

# Rexistro xogo "Quen é quen?"

Rexistro de "Como se fixo?"
| Opinión | Sentimento
--- | --- | ---
Primeiro: Elección xogo. | Doado. | Interese.
Segundo: Elección personaxes. | Difícil chegar a un acordo. | Interese.
Terceiro: Investigación personaxes. | Proceso longo. Non hai variedade de recursos en galego. | Frustración.
Redactar borrador das descricións. | Máis doado do que criamos. | Satisfacción.
Crear lista definitiva das descricións. | Proceso curto. | Tranquilidade.
Elaborar as cartas coas imaxes. | As persoas encargadas gozaron. | Diversión.
Crear dous taboleiros. | Houbo varios intentos antes de chegar á versión final. | Satisfacción ao ver o resultado.
Crear guía de preguntas a realizar polas persoas usuarias do xogo. | As persoas que coñecían o xogo axudaron moito. | Agradecidos a compañeiras que coñecian xogo.
Elaborar pequena descrición do xogo que explique contido, obxectivo e como xogar. | Varios intentos ata versión final clara e comprensible. | Paciencia na revisión.

Elaboración propia - Proxecto cREAgal. Rexistro de "Como se fixo?" (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)